Taraf de Akácfa lemezbemutató koncert / PRAE.HU BLOG
A Taraf de Akácfa zenekar mácius 23-án este ünnepélyesen bemutatja a Trei Focuri című második lemezét, az album felvételein is közreműködő vendégzenészek részvételével. A koncertet az Erdőfű zenekar táncháza követi.
A Taraf de Akácfa egy olyan budapesti székhelyű banda, melynek tagjait méltán nevezhetjük import lăutaroknak, hiszen a világ minden sarkából érkezve fókuszálnak a román (és erdélyi, és balkáni) népzenére. A tradíció és innováció egyszerre tapasztalható meg zenéjükben, mely a lăutarok muzsikája mellett a szívszorítóan szép erdélyi népdaloktól kezdve az ádáz ritmusú bolgár dallamokig, a szerb kolóktól a vaskos macedón csocsekig, a táncosabb cifra, törökös darabokig sok mindent felölel. A zenekar tagjai az idők folyamán beutazták azokat a vidékeket, ahonnan zenéjük eredeztethető, a műfaj legjobb mestereitől, nagy öregeitől, híres muzsikusoktól lesve el a szakma minden fortélyát. Mindez a tudás kiegészül azzal a zenei háttértapasztalattal, muzikális hagyománnyal, amelyet a különböző kultúrákból érkező bandatagok sajátjukként hoztak magukkal – természetesen teret hagyva az improvizációnak is.
20.30 –:22.30 Taraf de Akácfa koncert
Lulu Starr – hegedű
Ion Curteanu – cimbalom
Szilágyi Tóni – hegedű, kontra, gitár
Kása Béla – kontra
Dumitrița Curteanu-Nicu – ének
23:00 Erdőfű táncház
Az új Taraf de Akácfa CD kedvezményesen, 2000 Ft-ért vásárolható meg a koncerten.
Kulcsszavak: világzene, táncház, cimbalom, Balkán, cigány, lăutar, Románia, Erdély, magyar népzene, Erdőfű, Mezőség, Kalotaszeg, táncház-zene, taraf, Taraf de Akácfa